b'\n_START_ARTICLE_\nMolibdofornacita\n_START_SECTION_\nCaracter\xc3\xadstiques\n_START_PARAGRAPH_\nLa molibdofornacita \xc3\xa9s un sulfat de f\xc3\xb3rmula qu\xc3\xadmica Pb\xe2\x82\x82Cu(MoO\xe2\x82\x84,CrO\xe2\x82\x84)(AsO\xe2\x82\x84,PO\xe2\x82\x84)(OH). Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 1982. Cristal\xc2\xb7litza en el sistema monocl\xc3\xadnic. Els cristalls s\xc3\xb3n prism\xc3\xa0tics o en forma de llistons, allargats al llarg de [010], de fins a 1 mil\xc2\xb7l\xc3\xadmetre. La seva duresa a l\'escala de Mohs oscil\xc2\xb7la entre 2 i 3. \xc3\x89s un mineral isostructural amb la vauquelinita._NEWLINE_Segons la classificaci\xc3\xb3 de Nickel-Strunz, la molibdofornacita pertany a "07.FC - Cromats amb PO\xe2\x82\x84, AsO\xe2\x82\x84, SiO\xe2\x82\x84" juntament amb els seg\xc3\xbcents minerals: vauquelinita, fornacita, hemihedrita, iranita, cassedanne\xc3\xafta i embreyita.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba a la zona d\'oxidaci\xc3\xb3 profunda d\'un dip\xc3\xb2sit de minerals polimet\xc3\xa0l\xc2\xb7lics hidrotermals que cont\xc3\xa9 dolomites. Sol trobar-se associada a altres minerals com: dioptasa, duftita, wulfenita, quars, calcita, hematites, piromorfita, mimetita, descloizita, willemita o crisocol\xc2\xb7la. Va ser descoberta a la mina Tsumeb (Tsumcorp Mine), al Tsumeb, a la regi\xc3\xb3 d\'Otjikoto (Nam\xc3\xadbia).'